|  |  |  |
| --- | --- | --- |
| **Okres: Piešťany** | **2013** | **Charakteristika**:  Okres Piešťany mal ku koncu roka 2013 63 141 obyvateľov (z toho 30 592 mužov a 32 549 žien), pričom zaznamenávame nárast počtu obyvateľov (v roku 2012 žilo v okrese Piešťany 63 090 obyvateľov - najvyšší počet obyvateľov bol v roku 2010, t.j. 64337 obyvateľov). V okrese v roku 2013 je prevaha žien, prevláda národnosť slovenská.  V okrese Piešťany žilo roku 2013 v predproduktívnom veku (0-14) 8 161 obyv., v produktívnom veku (15-64) 44 592 obyv. a v poproduktívnom veku (65 -100+) 10 388 obyv. Stredná dĺžka života v roku 2013 predstavovala nasledovné hodnoty: muži: 73,61 a ženy: 80,44.  Celkový prírastok obyvateľstva je počas sledovaného obdobia (rok 2013) v hodnote 51. Saldo migrácie predstavuje hodnotu 151. |
| Počet obyvateľov: | **63141** |
| Rozloha: | **381,12 km2** |
| Hustota zaľudnenia: | **166 obyv./km2** |
| Celkový prírastok 2005-2013: | **423** |
| Saldo migrácie 2005-2013: | **1302** |
| Stredná dĺžka života v r.: m  ž | **73,61** |
| **80,44** |

|  |
| --- |
| Sociálno-ekonomické ukazovatele: |

|  |  |
| --- | --- |
| **Charakteristika**:  Miera evidovanej nezamestnanosti spolu je na úrovni **9,44%** (z toho muži 9,1% a ženy 9,84%) od roku 2005 až do roku 2007 mala klesajúcu tendenciu (rok 2007 len 3,73%), potom však vykazuje už len stúpajúcu tendeniu (mierny pokles v roku 2010), pričom vrchol je práve sledovaný rok 2013, čo však neprekročilo hodnotu „priemeru SR“, ktorá bola v roku 2013 13,5%, no zároveň je vyššia ako priemer v TTSK, ktorý v roku 2013 dosiahol hodnotu 9,2%.  Počet uchádzačov o zamestanie oproti roku 2012 ( 3242) mierne poklesol – hodnota v roku 2013 je 3199 uchádzačov o zamestnanie. Nezamestnanosť žien v okrese Piešťany v roku 2013 dosahovala hodnotu 9,84 a bola vždy počas sledovaného obdobia (2005-2013) vyššia v porovnaní s nezamestnanosťou mužov, t.z.: že nikdy neklesla pod sledovanú hodnotu u mužov, no a najvyššiu hodnotu dosiahla práve v predmetnom sledovanom roku 2013. Priemerná hrubá nominálna mzda zamestnanca v Trnavskom kraji dosiahla v roku 2013 takmer 860 €, v porovnaní so SR je o 52 € nižšia (912€), no a v okrese Piešťany evidujeme „priemernú nominálnu mesačnú mzdu zamestnanca“ v celkovej výške 800€, čo predstavuje oproti roku 2012 nárast o 50€ (rok 2012: 750€). |  |

|  |  |
| --- | --- |
| **PZI:**  Priame zahraničné investície mdzi rokmi 2006-2008 rástli, rovnako aj PZI na obyvateľa, roky 2009-2010 zaznamenavajú pokles, avšak roky 2011-2012 sa vyznačujú opäť nárastom predmetného ukazovateľa, pričom hodnota PZI na obyv. v € v r. 2012 dosiahla hodnotu 4094.  Pri porovnaní „prílevu a odlevu“ PZI v rámci SR a Trnavského kraja možno konštatovať nasledovné: „prílev PZI“ pre SR v rámci 1Q-4Q 2013\* /v tis. EUR/ spolu 670 013 (podniková sféra 120 666, banková sféra 549 347), Trnavský kraj 110 984. „Odlev PZI“ pre SR v rámci 1Q-4Q 2013 /v tis. EUR/ spolu 47 969 (podniková sféra 48 033, banková sféra -64), Trnavský kraj -7 072.  \*predbežné údaje k 27.12.2014 |  |

|  |  |
| --- | --- |
| Štruktúra podnikateľského prostredia v okrese Piešťany v roku 2013 je nasledovná: najviac je zastúpený sektor „obchod a doprava“ v celkovom počte 735 podnikov, za ním nasleduje sektor priemyselný a stavebníctvo, pričom najmenšie zastúpenie v štruktúre podnikateľského prostredia predstavujú „ostatné služby“ s celkovým počtom 26.  Od roku 2005 až do roku 2013 zaznamenávam rastúcu tendenciu v „organizačnej štruktúre hospodárstva“ – sféra „podniky“, t.z. kým roku 2005 bola hodnota počtu podnikov na úrovni 1216, v roku 2013 to už bol takmer dvojnásobok, teda hodnota 2314 podnikov. Avšak pri „organizačnej štruktúre hospodárstva“ – sféra „fyzické osoby - podnikatelia“ nárast zaznamenavame len v intervale rokoch 2005-2008. Rok 2008 je vrcholom – kedy počet dosiahol hodnotu 4880, ktorá nasledovné roky klesala až k hodnote 4265 v roku 2013. |  |

|  |
| --- |
| Životné prostredie: |

|  |  |
| --- | --- |
| Množstvo *„komunálneho odpadu (kg/obyv.)“* v sledovanom období v rokoch 2007-2013 malo striedavo klesajúce a rastúce hodnoty, pričom v roku 2008 jeho hodnota predstavovala vrchol, t.z.: 461,18 kg/obyv. Roky 2011-2013 sú poznačené poklesom množstva KO (kg/obyv.), pričom v roku 2013 dosiahla hodnota hranicu 429,3 kg/obyv.  Množstvo "*zhodnoteného komunálneho odpadu (kg/obyv.)* rapídne vzrástlo medzi rokmi 2008-2009, kým v roku 2008 jeho hodnota bola 28,78 v roku 2009 už 118,12 kg/obyv., avšak možno poznamenať, že v sledovanom období (rok 2013) zaznamenavame mierny pokles v porovnaní s rokmi 2010-2012, pričom hodnota dosiahla hranicu 119,1 (kg/obyv.), čo predstavuje percentuálnu hodnotu 27,7%. |  |